# ஏர் ஃபோர்ஸ் ஒன்

## வரலாறு

### போயிங் 747 விமானங்கள்

ரானல்ட் ரேகன் இரு முறை ஜனாதிபதியாக இருந்தபொழுது ஏர் ஃபோர்ஸ் ஒன் விமானப்படையின் அமைப்பில் ஒரு மாற்றமும் செய்யவில்லை என்றாலும், தற்பொழுது தயாரித்து வரும் 747 விமானங்கள் அவர் ஜனாதிபதியாக இருந்த பொழுது துவங்கியதாகும். 1985 ஆம் ஆண்டில் அமெரிக்க விமானப்படை இரு அகலமான உடல் கொண்ட மற்றும் குறைந்தது மூன்று இயந்திரங்களுடன் கூடிய மேலும் 6000 மைல்களுக்கு அப்பால் பறந்து செல்லும் வகையில் எரிபொருள் தாங்கியுடன் கூடிய விமானங்களுக்கான ஒப்பந்தப்புள்ளி கோரிக்கையை வெளியிட்டது. போயிங் 747 நிறுவனம் மற்றும் ம்க்டோன்னெல் டக்ளஸ் DC-10 நிறுவனமும் ஒப்பந்தப்புள்ளிகளை அளித்தனர், ஆனால் போயிங் நிறுவனம் வெற்றி பெற்றது. ரேகன் நிருவாகம் ஒரே மாதிரியான இரு போயிங் 747 விமானங்களை பழைய இரு போயிங் 707 விமானங்களுக்கு பதிலாக மாற்றிவைக்க கட்டளை இட்டது. விமானத்தின் உள்புற அமைப்பிற்கான வடிவமைப்பு முதல் பெண்மணியான நான்சி ரேகன் அவர்கள் பொறுப்பேற்று, தென்மேற்கு அமெரிக்காவை நினைவு படுத்தும் வகையிலான வடிவமைப்புகளை அவர் வழங்கினார்.  
செப்டம்பர் 11 தாக்குதல்களின் பொழுது, ஏர் ஃபோர்ஸ் ஒன் விமானத்திலும் சில குறிப்பிடத்தக்க நிகழ்வுகள் நடந்தேறியன. நியூ யார்க் நகரத்தில் அமைந்த உலக வர்த்தக மையத்தில் தாக்குதல் நடந்தபொழுது, புளோரிடாவில், சராசோட்டா|சராசோட்டாவில் அமைந்த எம்மா பூகர் எலிமெண்டரி பள்ளிக்கூடத்தில் இருந்து ஜனாதிபதி ஜார்ஜ் வாக்கர் புஷ் அவர்களை உடனுக்குடன் பாதுகாப்பு நிமித்தம் அழைத்துச்செல்லப்பட்டார். அவர் சராசோட்டா-ப்ரதேண்டன் சர்வதேச விமானதளத்தில் இருந்து விசி-25 விமானத்தில் முதலில் லூசியானா மாநிலத்து பார்க்ஸ்டேல் விமானப் படை தளத்திற்கும் பிறகு அங்கிருந்து நெப்ராஸ்காவிலுள்ள ஒப்புட் விமானப்படை தளத்திற்கும் அழைத்துச்செல்லப்பட்டார். அடுத்த நாளன்று வெள்ளைமாளிகையில் உள்ள அலுவலர்கள் மற்றும் நீதித்துறையினர் "வெள்ளை மாளிகை மற்றும் ஏர் ஃபோர்ஸ் ஒன் தாக்கப்பட உள்ளதாக குறிப்பிடும் படியான மற்றும் நம்பத்தக்க தடையம் கிடைத்ததால், ஜனாதிபதியின் பாதுகாப்பைக் கருத்தில் கொண்டு இவ்வாறு செய்ததாக விளக்கம் அளித்தார்கள். அதற்குப்பிறகு இந்த வெள்ளை மாளிகையினரால் ஏர் ஃபோர்ஸ் ஒன் தாக்குதல் குறித்தான ஆதாரங்களை அளிக்க இயலவில்லை மேலும் தவறான தொலை தொடர்பு நிமித்தம் இவ்வாறெல்லாம் நடந்ததாக புலனாய்வு மூலம் தெரிய வந்தது.  
2009 ஆம் ஆண்டில் ஜனாதிபதி புஷ் அவர்களின் இரண்டாவது ஆட்சிக்காலம் முடிவடையும் தறுவாயில், ஒரு விசி-25 விமானத்தை பயன்படுத்தி அவர் டெக்சாஸ் சென்றார், இந்த விமானம் ஸ்பெசல் ஏர் மிசன் 28000 என அழைக்கப்பட்டது, ஏன் என்றால் அப்பொழுது அந்த விமானம் ஐக்கிய அமெரிக்க நாடுகளின் ஜனாதிபதியை கொண்டு செல்லவில்லை.  
ஏப்ரல் 27, 2009, அன்று, விசி-25 விமானம் ஒன்று படங்கள் எடுப்பதற்காகவும் மற்றும் பயிற்சிகள் வழங்குவதற்காகவும் தாழ்ந்த உயரத்தில் நியூ யார்க் நகரத்தை சுற்றி சுற்றி வட்டமிட்டது மக்களிடையே பீதியைக்கிளப்பிவிட்டது. இந்த படமெடுக்கும் நிகழ்ச்சி யின் எதிர்விளைவாக வெள்ளை மாளிகையின் இராணுவ அலுவலகத்தின் இயக்குநர் பதவியை இழக்கும் நிலைமை உருவாகியது.  
விசி-25 விமானங்களை பாதுகாக்கும் செலவுகள் மிகையாக உள்ளதால், அவற்றை மாற்றியமைக்கும் நிலைமை ஏற்பட்டுள்ளது. இதற்காக புதிய போயிங் 747-8 ஈஏடிஎஸ் ஏர் பஸ் A380 போன்ற விமானங்களால் மாற்றியமைக்க அமெரிக்க விமானப்படை ஏர் மொபிலிட்டி கம்மான்ட் என்ற அமைப்பிடம் பொறுப்பை வழங்கியுள்ளது. ஜனவரி 7, 2009, அன்று, விமானப்படையின் ஏர் மடீரியல் கம்மான்ட் பழைய விமானங்களை புதிய விமானங்களால் 2017 ஆண்டிற்குள் மாற்றியமைப்பதற்கான தேவைகளை குறிப்பிட்டு ஒப்பந்தப்புள்ளி ஆணைகள் பிறப்பித்துள்ளன. ஜனவரி 28, 2009, அன்று ஈஏடிஎஸ் நிறுவனம் இதில் பங்கேற்கவில்லை என்று அறிவித்து உள்ளதால், போயிங் நிறுவனம் ஒன்றே இந்த முறையும் ஏலத்தில் பங்கு கொள்ளும் ஒரே நிறுவனமாக காணப்படுகிறது, மேலும் போயிங் 747-8 அல்லது போயிங் 787 வகைகள் பரிந்துரை செய்யப்படுகின்றன.